เคทีซีจัดแคมเปญเอาใจขาช้อป
เคทีซีปักธงรุกหมวดช้อปปิ้ง เปิดฉากจับมือ 6 ห้างดัง มอบส่วนลดเพิ่มสูงสุด 20% ทุกวัน ทุกห้าง
26 ก.พ. 2556

เคทีซีปักธงรุกหมวดช้อปปิ้ง เปิดฉากจับมือ 6 ห้างดัง มอบส่วนลดเพิ่มสูงสุด 20% ทุกวัน ทุกห้าง 
นายณัฐสิทธิ์ สุนทราณู ผู้อำนวยการ สายงานธุรกิจบัตรเครดิต บริษัท บัตรกรุงไทย (เคทีซี) กล่าวว่า กลยุทธ์การตลาดของหมวดช้อปปิ้งในปี 2556 เคทีซียังคงเน้นเรื่องความคุ้มค่าของคะแนนสะสม KTC Forever Rewards เป็นหลัก พร้อมขยายเครือข่ายพันธมิตรร้านค้าชั้นนำ ล่าสุดจับมือ 6 ห้างสรรพสินค้าชั้นนำ ได้แก่ เดอะมอลล์ ดิ เอ็มโพเรียม สยามพารากอน เซ็นทรัล  โรบินสัน และเซ็น มอบส่วนลดเพิ่มสูงสุด 20% ทุกวัน ทั้ง 6 ห้างสรรพสินค้าชั้นนำ
ทั้งนี้ เพียงสมาชิกใช้จ่ายผ่านบัตรเครดิตเคทีซีตามยอดที่กำหนดและใช้คะแนนสะสม KTC Forever Rewards เท่ากับยอดใช้จ่ายแลกรับส่วนลดเพิ่ม  โดยสมาชิกใช้จ่ายผ่านบัตรฯ ตั้งแต่ 30,001 บาทขึ้นไปต่อเซลส์สลิป และใช้คะแนนสะสมเท่ากับยอดใช้จ่ายแลกรับส่วนลดเพิ่ม 20% การใช้จ่ายระหว่าง 4,001 บาท – 30,000 บาทต่อเซลส์สลิป และใช้คะแนนสะสมเท่ากับยอดใช้จ่ายแลกรับส่วนลดเพิ่ม 15% และเมื่อใช้จ่ายระหว่าง 1 - 4,000 บาทต่อเซลส์สลิป และใช้คะแนนสะสมแลกรับส่วนลดเพิ่ม 13% ตั้งแต่วันนี้ – 31 พฤษภาคม 2556